Styret har dette året bestått av:

Geir Strid Leder

John Olav Sørmo Nestleder

Tormod Hovd Kasserer

Tor Einar Jørgensen Sekretær

Espen Sivertsen Styremedlem

Dag Kristian Halsan Styremedlem

Arnt Ove Flatås Styremedlem

Kjersti Alstad Styremedlem

Arnstein Wekre Revisor

Valgkomite:

Svein Erik Veie

Roar Skei

Per Inge Enes

**Administrasjon.**

Covid 19 restriksjoner førte til at det ikke ble avholdt årsmøte og valg til nytt styre i 2020. Årsberetning med regnskap for 2020 ble lagt ut på Tomtvasslagets hjemmeside. Årsmøte dokumentasjon for 2020 er også tilgjengelig på årsmøtet i 2021.

Kjersti Alstad var innstilt som styremedlem til årsmøtet i 2020. Da Jan Gunnar Sørholt, som ble innvalgt i styret på årsmøtet 2019, gikk ut av styret av personlige årsaker, ble det til at Kjersti ble innrullert i styret i 2020 uten valg.

Det er i 2021 avholdt 7 styremøter, og ett møte med SGA. Når årsmeldinga skrives kan vi informere om at laget har **141** betalende medlemmer. Det er en økning på 52 medlemmer i forhold til siste år. Med bakgrunn i de siste års dalende innbetalinger av medlemskontingent besluttet styret igjen å distribuere Tomtvassposten via post i 2021, noe som ser ut til å lønne seg.

Tomtvasslaget er registrert i Brønnøysundregistrene med et organisasjonsnummer, 990313598. Dette gir oss mulighet til å stå som mottaker av Grasrotandelen fra Norsk Tipping. I inneværende år har vi mottatt ca kr. 6500 fra Norsk tipping.

Styret oppfordrer alle medlemmer om å gi sin grasrotandel til Tomtvasslaget.

Tomtvasslaget har VIPPS konto (Tomtvasslaget, #575982). Betaling til laget kan gjøres via VIPPS.

**Prosjekter og aktiviteter.**

Av prosjekter i 2021 så ble stien opp til gapahuken ved Tomtvasslia ferdigstilt. Tomtvasslaget bidro med mannskaper som rullet ut duk, samt for å planere ut grusen. Dag Halsan, SGA med ATV, og Ivar Veimo kjørte ut grusen.

Den årlige ryddedugnaden på Grantangen ble vurdert ikke nødvendig i år. Ved Vannlinjebukta bør det planlegges med rydding neste år. Det bør også sterkt vurderes å starte med utskifte av flere av benkene som er råteskadet.

På seterstien som går mellom Lavøya og Tomtvasslia mangler fortsatt rydding av siste stykket fram til Reistadbustaden.

17.10 var det dugnad i skiløypa i område fra Demingen og opp til Lavøybekken. Blant annet så ble traseen lagt om der løypa passerer veien nord for Beitfeltet, dette etter påtrykk fra løypekjørerne.

Ved Gapahuken i Tomtvasslia er det ikke gjort arbeid utover stien og noe grusing foran gapahuken. SGA har tatt på seg oppgaven med å anskaffe ny benk og en anretning for bålbrenning. Det gjenstår noe grave og planeringsarbeid rundt gapahuken, men det blir ikke før til sommeren 2022.

Påskearrangementet på Grantangen utgikk som følge av restriksjoner knyttet til Covid 19. Forhåpentligvis vil det igjen være påskemoro på Grantangen påsken 2022. I stedet ble det arrangert en familiedag 22.08 Aktivitetene foregikk både på Grantangen og ved demningen ved Granavollen. Mye folk, god stemning og fine tilbakemeldinger gjør at dette vil være noe å jobbe mot også kommende år.

I 2021 har vi 147 signeringer i boka på Høg Skjøtingen. I løpet av året har Tomtvasslaget satt opp ny kasse, så forhåpentligvis vil denne stå rakt i stormene som måtte komme. Blant de som har signert i boka trekkes det som tidligere ut en vinner på årsmøtet. En signering i boka er et lodd i trekningen.

Juni 2020 ble Tomtvasslaget 75 år. Jubileumsboken ble etter hvert ferdig, og boka ble gitt ut på familiedagen som ble arrangert på Tomtvatnet 22.08. Videre distribusjon skjer ved at styret har fordelt distribusjon til hyttenaboer og folk i nabolaget der vi bor. Boka vil ble sendt med post til ca 10 personer. Styret takker bokkomiteen for vel utført jobb.

Tomtvasslaget er fornøyd med hvordan SGA sørger for vedlikehold av veiene til Tomtvatnet. Dog er det slik at Tomtvasslaget ønsker det blir gjort mye mere i forhold til de støvplagene vi har opplevd de siste somrene. Likeledes er det nå på høy tid at SGA gjør noe med topplaget av grus som fyker bort, og dermed er veldig tynt flere steder. Dette kom tydelig fram etter at veien ble skrapet nå i høst

**Skiløypene.**

Vinteren 2020/2021 var det perioder med dårlig skiforhold på Tomtvatnet, men når det var snøforhold ble det kjørt skispor. Skiløypene blir kjørt opp av Skogn IL, i kombinasjon med Espen Sivertsen og SGA. Vinteren 2021 hadde vi en kostnad på i underkant av kr 30 000,- til løypekjøring.

I forbindelse med ønske om vinterbrøyting av veien til Granavollen jobbes det med en alternativ trasse som erstatning for oppkjøring av spor etter veien. Den nye løypetraseen er merket, og venter nå på befaring og godkjenning av SGA. Forhåpentligvis skjer dette så raskt at vi kan gjøre noe rydding før vinteren kommer, slik at det går å kjøre igjennom denne løypa med vårt eget utsyr. Noe investering må til før Skogn IL’s løypemaskin kan kjøre traseen, bla bru og noe gravemaskinarbeide.

Det blir etterhvert veldig viktig at Tomtvasslaget og SGA sammen prioriterer større aktiviteter i skiløypa inn i aktivitetsplan. Det være seg tiltak som stubbfjerning, legge noen bekker i rør, samt drenering ved noen myrområder for å at løypekjøringen blir mer effektiv.

**Jakt og fiske.**

Det er fortsatt bra fiske på Tomtvatnet, rapporteres stadig om fangst av stor fisk. Tomtvasslaget er i dialog med SGA som vil gjennomføre prøvefiske for å overvåke utviklingen av fisket på Tomtvatnet. Styret har fått tilbakemelding om at dette er i SGA’s planlagte aktiviteter, dessverre uten at arbeidet er blitt iverksatt.

**Småviltjakta** rundt Tomtvatnet er en del av «Levangerkortet» som er et felleskort for hele Levanger. Det ble i år gjort en positiv endring ved at det er begrensinger i kortsalg de første ukene. Utvidet kortsalg fra 01.10. SGA har iverksatt utvidet oppsyn, som utøves av Levanger kommune.

**Elgjakta** administreres av allmenningen, og er delt i to områder rundt Tomtvatnet. Vi har ikke oppdaterte opplysninger fra allmenningen om kvoter og uttak på områdene. På SGA’s hjemmesider er det oppdatert informasjon om jaktlagene med kontaktinformasjon til jaktleder på hvert lag.

For **rådyrjakta** selges det ifølge nettsidene til SGA kort i to områder ved Tomtvatnet, men vi er usikre på om disse opplysningene er korrekte, da nettsidene til SGA ikke er oppdaterte.

**Forhold til andre aktører.**

Årsmøtet 2016 ga styret i Tomtvasslaget i oppdrag å følge med på hvordan Småkraft Trøndelag AS handterer fallrettigheten i Tomtvatnet. Dette er også videreført som oppfølgingspunkt på styremøtene, og som forrige år har årets ‘tapping’ heller ikke vært av en slik karakter at det har vært nødvendig med tiltak mot ‘myndighetene’.

04. november 2021.

Tor Einar Jørgensen

Sekretær

Sign

Geir Strid Jon Olav Sørmo Tormod Hovd Espen Sivertsen

Sign Sign Sign Sign

Kjersti Alstad Arnt Ove Flatås

Sign Sign